Graan SA maak vanjaar geskiedenis deurdat daar vir die eerste keer ’n Nampo Kaap op Bredasdorp in die Wes-Kaap gehou gaan word.
Aangesien die skou onder die vaandel van Graan SA gaan plaasvind, en danksy die uitstekende reputasie van die Nampo-oesdag by Bothaville in die Vrystaat, is daar vertroue onder die uitstallers dat hulle aan ’n suksesvolle landbouskou gaan deelneem.